laion/Wikipedia-Exotic huggingface dataset:
Spioonikirjanike loend

Siin on loetletud spioonikirjanikke. # A B C D E F G H I J K L M N O P Q R S Š Z Ž T U V W Õ Ä Ö Ü X Y Eric Ambler Desmond Bagley - Ted Bell - Raymond Benson - John Buchan - William F. Buckley Jr. - A.J. Butcher John le Carré - Ally Carter - Robert Erskine Childers - Tom Clancy - Brian Cleeve - Manning Coles - Arthur Conan Doyle - Stephen Coonts - Desmond Cory - Joe Craig - Charles Cumming Len Deighton Joseph Finder - Ian Fleming - Vince Flynn - Ken Follett - Frederick Forsyth - Alan Furst John Gardner - Michael Gilbert - Tony Gilroy - Graham Greene - John Griffiths - Jan Guillou Adam Hall - Donald Hamilton - Robert Harris - Jack Higgins - Charlie Higson - R J Hillhouse - Anthony Horowitz - E. Howard Hunt David Ignatius Robert Littell - Robert Ludlum - Gayle Lynds Helen MacInnes - Ian Mackintosh - Alistair MacLean - Norman Mailer - Somerset Maugham - Charles McCarry - Andy McNab - Kyle Mills - David Morrell - Robert Muchamore - James Munro Manning O'Brine - E. Phillips Oppenheim - Baroness Orczy James Phelan - Anthony Price William le Queux Daniel Silva - Desmond Skirrow Ross Thomas - Brad Thor Leon Uris Dennis Wheatley
Ivan Bunin (jõelaev)

Ivan Bunin (vene keeles Иван Бунин) on nelja tekiga Dmitri Furmanov-klassi (projekt 302 teine seeria) Venemaa jõereisilaev, mis on ehitatud VEB Elbewerften Boizenburg/Roßlau laevatehases Saksamaal 1985. aastal. Laeva saksa tüübinimetus on BiFa 129M, Binnenfahrgastschiff 129 meetrit, moderniseeritud. Laev sai nime vene kirjaniku Ivan Bunini auks. Kiil pandi laevale tehasenumbriga 385 VEB Elbewerften Boizenburg/Roßlau laevatehases ning laev anti Kiievis asuvale Dnepri Laevakompaniile (DRPile) üle 1985. aastal nime Aleksei Vattšenko all. Kuni 1988. aastani oli laevaomanik RE Glavnoje Upravlenije retšnogo flota (ГП Главное Управление речного флота при Совете Министров УССР) kuni 1990. aastani PO Glavretšflot (ПО Главречфлот). Laevakompanii RE UkrRetšFlot (Межотраслевое государственное объединение Укрречфлот), Laevakompanii UkrRetšFlot ja alates 2000. aastast KSK Kiiev on kasutanud laeva NSVLi ja Ukraina lipu all. Aastail 2001–2004 andis KSK Kiiev Ukraina lipu all oleva laeva Moskva reisisadamale rendile. Rentnik ostis laeva 2005. aastal, vahetas lipu ja müüs laeva edasi Doni ääres Rostovis asuvale OOO Doninturflotile, kus vahetati ka laeva nimi. 3. mail 2012 sõitis laev pärast talvitumist Rostovist Doni ääres Peterburi, et seal suvel välisturistidega töötada. Jõereisilaevade loend RRR, Alus 219748 (vene keeles) "Projekt 302". Originaali arhiivikoopia seisuga 24. veebruar 2007. Vaadatud 24. veebruaril 2007. Теплоход Дмитрий Фурманов (vene keeles) Jõelaev Ivan Bunin (vene keeles) Иван Бунин (до 12.2006 Алексей Ватченко), registri andmed(vene keeles) Тип Дмитрий Фурманов Проекты 302, 302М, 302МК "Projektide 301 ja 302 laevade nimekiri". Originaali arhiivikoopia seisuga 27. veebruar 2007. Vaadatud 27. veebruaril 2007. "Ivan Bunin" (vene keeles) Laev infofloti kodulehel (vene keeles) Teatmik, projekt 302 (vene keeles)
Reaktsiooni mehhanism

Reaktsiooni mehhanism on kogu keemilise reaktsiooni (brutoreaktsiooni) olemuse kirjeldus kõikide üksteisele järgnevate elementaarreaktsioonide kaudu. Täielik reaktsiooni mehhanism kirjeldab kõiki reaktsiooni staadiume, intermediaate, siirdeseisundeid, keemiliste sidemete katkemisi ja moodustumisi, katalüsaatori toimimist, tasakaalusid, stereokeemiat ja reaktsiooni staadiumide suhtelisi kiirusi. Mehhanism on reaktsioonietappide järjestus, mis näitab, kuidas reaktsioon kulgeb, see on lähteainetest produktideni ülemineku vaheühendite ja siirdeolekute kirjeldus. Kõikides keemilistes reaktsioonides toimub mingite keemiliste sidemete katkemine ja uute sidemete tekkimine. Näiteks bensoiini kondensatsioonireaktsiooni mehhanism. Siin on kasutatud painutatud nooli näitamaks elektronide liikumist sidemete katkemisel või tekkel. Reaktsiooni mehhanismi – keemiliste sidemete katkemist ja uute sidemete teket – vaadeldakse lähtudes erinevatest seisukohtadest. a) Keemiliste sidemete katkemise ja uute sidemete tekke viisid tulenevalt elektronide ümberpaiknemisest: homolüütilised reaktsioonid – need on radikaalreaktsioonid, s.t. esinevad osakesed, mille valentsorbitaalil on paardumata elektron, nimetatakse vabad radikaalid heterolüütilised reaktsioonid – need on polaarsed või ioonreaktsioonid, s.t. esinevad aktiivsed osakesed, millest ühe valentsorbitaalil on elektronipaar (nimetatakse nukleofiil või anioon) ja teisel osakesel, vastupidi, on vaba orbitaal (nimetatakse elektrofiil või katioon) kooskõlareaktsioonid – toimub keemiliste sidemete kooskõlastatud ümberkujunemine üle siirdeoleku, ilma et moodustuks intermediaat. b) Reaktsiooni tee iseloom ehk reaktsioonikoordinaadil esinevad energeetilised barjäärid ja reaktsiooni staadiumid: siirdeolekud, intermediaadid, elementaarreaktsioonid, kiirust limiteeriv staadium, reaktsiooni järk. Selle alusel võib välja tuua mõned lihtsamad mehhanismid: ahelreaktsioon (chain reaction) – esinevad suure reaktsioonivõimega ebastabiilsed intermediaadid ahelpolümerisatsioon, põlemine, keemiline plahvatus) astmeline reaktsioon (stepwise reaction) – esineb üks või mitu vähem või rohkem stabiilset intermediaati (katalüütiline reaktsioon, SN1 asendusreaktsioon, elektrofiilne liitumisreaktsioon, astmeline polümerisatsioon) kooskõlareaktsioon (concerted reaction) – teist järku reaktsioonid samaaegse sidemete katkemise ja moodustumisega siirdeseisundis reaktsioonitsentri juures või üle tsüklilise siirdeseisundi (SN2 asendusreaktsioon või Diels-Alderi reaktsioon). Paljudel juhtudel on tegemist brutoreaktsioonidega, mis toimuvad komplekssete mehhanismide kaudu mitmes staadiumis või suunas. Näiteks järjestikused reaktsioonid (consecutive), tasakaalureaktsioonid (equilibrium), konkureerivad reaktsioonid (competitive), katalüütiline tsükkel, termodünaamiline kontroll. Homolüüs Heterolüüs Reaktsioonikoordinaat Radikaalreaktsioon Elektrofiilne liitumine Elektrofiilne aromaatne asendusreaktsioon Nukleofiilne asendusreaktsioon Naaberrühma osalemine Molekulaarsus Kiirust limiteeriv staadium
2012. aasta Eesti meistrivõistlused Kreeka-Rooma maadluses

Võistlused toimusid 4. veebruaril Jõgeval. Eesti meistriks tulid: kuni 55 kg – Taaniel Piiskoppel kuni 60 kg – Anar Zeinalov kuni 66 kg – Siim Abner kuni 74 kg – Erkki Alak kuni 84 kg – Eerik Aps kuni 96 kg – Ardo Arusaar kuni 120 kg – Heiki Nabi
Kaarlo Julius Kalpa

Kaarlo Julius Kalpa (varem Karl Julius Sandbäck; 2. aprill 1867 Kristiinankaupunki – 13. veebruar 1918 Suodenniemi) oli soome ja Eesti vaimulik. Kalpa õppis Pori lütseumis ja aastatel 1887–1892 Helsingi Ülikooli usuteaduskonnas. Ordineeriti 16. veebruaril 1892 õpetajaks. Ta oli 1892. aastal Nakkilas (asub Satakunta maakonnas) vikaarõpetaja. Aastatel 1892–1896 oli ta (introdutseeriti 13. augustil / 25. augustil 1892) Ruhnu Püha Magdaleena koguduse õpetaja. Seejärel oli ta aastatel 1897–1899 Hakkila koguduse õpetaja, aastal 1899 oli ta veel Vampula (asub Satakunta maakonnas) koguduse õpetaja. Aastal 1900 oli ta kaplan Perniös (asub Päris-Soome maakonnas), aastatel 1901–1902 Lietos (asub Päris-Soome maakonnas) ja 1902–1903 Vetelis (asub Kesk-Pohjanmaa maakonnas). Lisaks teenis ta aastatel 1903–1907 vikaarina Ruhnu kogudust. Aastatel 1904–1916 teenis ta kaplanina ja 1916–1918 koguduseõpetajana (kirkkoherra) Suodenniemis (Pirkanmaa maakonnas). Tema Ruhnus sündinud poeg Karlo Ilmari Kalpa oli üks juhtivaid Soome sõjaväepsühhiaatreid. Kalpa tapeti 13. veebruaril 1918 Suodenniemis punaste poolt. Die evangelischen Prediger Livlands bis 1918. Böhlau Verlag Köln, Wien 1977. Ville Kivimäki, Murdunud meeled. Soome sõdades 1939-1945 vaimselt haavatud sõdurite lugu, lk. 274 Ylioppilasmatrikkeli 1853–1899 (Kaarlo Julius Kalpa)
Papiss Cissé

Papiss Demba Cissé (sündinud 3. juunil 1985 Dakaris) on Senegali jalgpallur. Ta mängis viimati Türgi kõrgliigaklubis Çaykur Rizespor ründajana. 2012. aastal liitus ta Inglismaa Premier League'i klubiga Newcastle United. Oma esimeses mängus Newcastle Unitedi meeskonnas lõi ta värava Aston Villa väravasse. Mäng lõppes Newcastle'i meeskonna 2:1 võiduga. Klubikarjääri jooksul on ta muuhulgas mänginud veel Prantsusmaa klubis FC Metz, Saksamaa kõrgliigaklubis SC Freiburg, Hiina kõrgliigaklubis Shandong Luneng ning Türgi kõrgliigaklubides Alanyaspor ja Fenerbahçe.  Papiss Cissé – pildid, videod ja helifailid Wikimedia Commonsis
Donald Sassoon

Donald Sassoon (sündinud 1946 Kairos) on juudi päritolu Suurbritannia ajaloolane. Sassoon omandas hariduse Pariisis, Milanos, Londonis ja Ameerika Ühendriikides. Doktorikraadi sai ta Birkbeck College'is. Ta on kirjutanud raamatuid Euroopa ühiskonna ja kultuuri ajaloost 19. ja 20. sajandil. 2008. aastal ilmus eesti keeles üks tema peateoseid "Euroopa kultuuri ajalugu aastast 1800 kuni tänapäevani", mis inglise keeles ilmus 2006. aastal. Tema teiseks olulisemaks teoseks peetakse raamatut "One Hundred Years of Socialism" (1996). Sassoon töötab Londoni ülikooli Queen Mary kolledžis. 2012. aastal pidas Sassoon Tallinnas loengu Euroopa kultuurituru ajaloost. CV Laiendagem eliiti (Marek Tamme intervjuu Donald Sassooniga)
Rudno

Rudno on küla Poolas Väike-Poola vojevoodkonnas Krzeszowice vallas. See asub 6 km Krzeszowicest edelas ja 26 km Krakówist läänes. Elanike arv 2009. aastal oli 745. Rudnos on Tenczyni linnuse varemed. https://bdl.stat.gov.pl/api/v1/data/localities/by-unit/011212006065-0324613?var-id=1639616&format=jsonapi, vaadatud 4.10.2022.
Rudawa

Rudawa on küla Poolas Väike-Poola vojevoodkonnas Zabierzówi vallas. Küla asub umbes 19 km Krakówist lääne pool. Elanike arv 2009. aastal oli 2045. https://bdl.stat.gov.pl/api/v1/data/localities/by-unit/011212006162-0343941?var-id=1639616&format=jsonapi, vaadatud 4.10.2022.
Młoszowa

Młoszowa on küla Poolas Väike-Poola vojevoodkonnas Chrzanówi maakonnas Trzebinia vallas. Küla asub umbes 29 km[viide?] Krakówist lääne pool. https://bdl.stat.gov.pl/api/v1/data/localities/by-unit/011212303055-0222953?var-id=1639616&format=jsonapi, vaadatud 4.10.2022.
Wola Filipowska

Wola Filipowska on küla Poolas Väike-Poola vojevoodkonnas Krzeszowice vallas. Küla asub umbes 27 km[viide?] Krakówist lääne pool. Seal elab umbes 2700 inimest. Külas on raudteejaam, kirik, kool, raamatukogu, tankla.
Nowa Góra

Nowa Góra on küla Poolas Väike-Poola vojevoodkonnas Krakówi maakonnas Krzeszowice vallas. Küla asub umbes 29 km[viide?] Krakówist lääne pool. https://bdl.stat.gov.pl/api/v1/data/localities/by-unit/011212006065-0324369?var-id=1639616&format=jsonapi, vaadatud 4.10.2022.
Nawojowa Góra

Nawojowa Góra on küla Poolas Väike-Poola vojevoodkonnas Krakówi maakonnas Krzeszowice vallas. Küla asub umbes 23 km[viide?] Krakówist lääne pool. https://bdl.stat.gov.pl/api/v1/data/localities/by-unit/011212006065-0324286?var-id=1639616&format=jsonapi, vaadatud 4.10.2022.
Oskar Ferdinand Sevelius

Oskar Ferdinand Sevelius (15. jaanuar 1873 Tammela – 11. jaanuar 1946 Pirttikylä) oli Soome ja Eesti vaimulik. Sevelius lõpetas Porvoos lütseumi. Aastatel 1891–1897 õppis ta Helsingi Ülikooli usuteaduskonnas. Ordineeriti 9. juunil 1892 Porvoos õpetajaks. Ta oli 1892. aastal lühikest aega Pornainenis kaplan. Aastatel 1892–1902 oli ta Eestis Ruhnu Püha Magdaleena koguduse õpetaja. Aastatel 1902–1905 oli ta Viitasaaril adjunktõpetaja, 1905. aastal adjunktõpetaja Sipool, 1906. aastal kaplan Pohjas. Aastatel 1908–1910 oli ta Vårdö (Ahvenamaal) koguduse õpetaja. Aastatel 1911–1916 oli ta Noarootsi Püha Katariina koguduse õpetaja. Aastatel 1916–1922 oli ta Purmo (asub Pohjanmaa maakonnas) koguduse õpetaja. 1922. aastal kaitses ta cand. phil. ja mag. phil. väitekirja, 1923. aastal sooritas õpetajaeksamid, töötas seejärel õpetajana ja oli aastatel 1924–1932 Soome misjoniseltsis rootsikeelse töö peal. Aastatel 1932–1946 Pirttikylä (Pohjanmaa maakonnas) koguduse õpetaja, sai 1933. aastal praostiks. Die evangelischen Prediger Livlands bis 1918. Böhlau Verlag Köln, Wien 1977 Die Pastoren des Konsistorialbezirk Estland 1885-1919. Böhlau Verlag Köln Wien [1]
Tõnis Kivisild

Tõnis Kivisild on eesti basskitarrist. Ta on koostööd teinud ansamblitega Traffic, Lenna ning Mihkel Raud.
Nils Ramm

Nils Arvid (Nisse) Ramm (1. jaanuar 1903 Stockholm – 8. november 1986 Linköping) oli Rootsi poksija. Ramm oli kahekordne Rootsi meister poolraskekaalus (kuni 175 naela ehk 79,4 kg) aastatel 1926-1927. Ramm sai raskekaalus (üle 175 naela ehk 79,4 kg) 1928. aasta Amsterdami olümpiamängude poksivõistlustel hõbemedali, kaotades finaalis kuldmedali- ja olümpiavõitjale Arturo Rodríguezele (Argentina). Ramm võitis raskekaalus (üle 175 naela ehk 79,4 kg) 2. Euroopa meistrivõistlustel (Berliin, 1927) kuldmedali ja tuli Euroopa meistriks. Ta sai poolraskekaalus (kuni 175 naela ehk 79,4 kg) 1. Euroopa meistrivõistlustel (Stockholm, 1925) hõbemedali, kaotades finaalis kuldmedalivõitjale ja Euroopa meistrile Thyge Petersenile (Taani). Ramm poksis oktoobrist 1928 kuni novembrini 1931 elukutselisena. Ta pidas kokku 22 kohtumist, millest võitis 17 (neist 6 nokaudiga) ja kaotas 4 (neist ühe nokaudiga) kohtumist ning üks kohtumine jäi viiki. Ta on olnud elukutseliste nii Rootsi kui ka Skandinaavia meister. "Rootsi meistrivõistlused poksis. Tulemused rootsi keeles". Originaali arhiivikoopia seisuga 18. veebruar 2011. Vaadatud 6. veebruaril 2012. 9. suveolümpiamängude poksivõistlus. Amsterdam 1928. Tulemused inglise keeles 2. Euroopa meistrivõistlused poksis. Berliin 1927. Tulemused inglise keeles 1. Euroopa meistrivõistlused poksis. Stockholm 1925. Tulemused inglise keeles Nils Ramm lehel Ringside. Rootsi keeles Nils Ramm veebisaidil Olympedia (inglise) Nils Ramm lehel BoxRec. Inglise keeles
Ballast

Ballast (ka pallast) on vajaliku püstivuse ja trimmi saavutamiseks alatiselt või ajutiselt laevale paigutatav last. Ballast võib olla nii vedel (ballastvesi) kui ka tahke (nt känkmalm, kivid, liiv). Ballastitank Ballastvesti Mereleksikon, 1996. Eesti Entsüklopeediakirjastus.
Lais

Lais on väike ja madal (suviti peaaegu kuivaks jääv) rannikujärv. Nimetus on kasutusel peamiselt Hiiumaal Kõrgessaare ja Reigi ümbruses. Laguun Limaan EE 5. köide, 1990
Eduard-Alfred Kubbo

Eduard-Alfred Kubbo VR II/3, VR I/2 (vkj 16./28. detsember 1887 Helme vald Helme kihelkond Viljandimaa – 10. juuni 1941 Tallinn) oli Eesti sõjaväelane (kolonel). Eduard-Alfred Kubbo sündis 28. (vkj 16.) detsembril 1887 Viljandimaa Helme kihelkonna Helme vallas kõrtsmiku peres. Õppis Viljandi linnakoolis ja Vilno sõjakoolis, mille lõpetas 1908. aastal. Teenis 25. Siberi kütipolgus ja viidi sealt 1914. aasta augustis üle 45. Siberi kütipolku. Esimese maailmasõja puhkemise ajal oli Kubbo leitnandi auastmes. Sõjas võttis osa lahingutest Karpaatides, Poolas, Galiitsias ja Lätis ning sai kahel korral haavata. Teda autasustati Georgi mõõgaga 22. aprillil 1915. Autasu anti 5–6. detsembril 1914 toimunud lahingu eest, kus leitnant Kubbo lõi oma rooduga tagasi mitu vastaste rünnakut ja sattunud piiramisrõngasse, murdis sellest täägirünnakuga välja. Ülendati alampolkovnikuks 1917. aasta juunis. Eduard Kubbo tuli 1918. aastal Eestisse ning oli jaanuarist kuni märtsini Viljandis asuva 2. Eesti jalaväepolgu majandusülem. Vabadussõja eel 1918. aasta 11. novembrist määrati ta Viljandi maakonna ja Viljandi linna Kaitse Liidu ülemaks.1918. aasta 21. novembrist oli ta 3. jalaväepolgu ülem, 1919. aasta veebruarist 2. diviisi I brigaadi ülem ning 1919. aasta aprillist 2. diviisi ülema abi. Aastal 1919. ülendati koloneliks (polkovnikuks). Pärast Vabadussõda oli 1921–1924. aastani 1. diviisi ülema abi, 1924–1930. aastani 2. diviisi ülema abi ja 1927–1929. aastani 2. diviisi ülema kohusetäitja. Läks erru 1934. aastal. Lisaks sõjaväelisele karjäärile õppis Eduard Kubbo aastatel 1925–1930 Tartu Ülikoolis õigusteadust. Õpingute ajal astus korp! Sakalasse. Kuulus ka Vabadussõjalaste Keskliidu juhatusse ja arreteeriti selle tõttu 1934. aastal ning viibis aastatel 1936–1938 vangis. Vabanes vanglast 1938. aasta 7. mai amnestia põhjal. Peale vangistust oli aastatel 1938–1939 vandeadvokaat Hilda Reiman-Poomi abi ja alates 1939. aastat vandeadvokaat Tartus. Eduard-Alfred Kubbo arreteeriti pärast Eesti okupeerimist nõukogude võimu poolt 6. novembril 1940 ja hukati nõukogude julgeolekuorganite poolt Tallinnas 10. juunil 1941. Tõenäoliselt maeti tundmatuna Tallinna Liiva kalmistule. Need, kes vabanevad, Päewaleht, nr. 123, 7 mai 1938 Jaak Pihlak, "Helme kihelkond ja Vabaduse Risti vennad" Viljandi Muuseumi aastaraamat, 2007, lk 253-256. Jaak Pihlak, "Viljandi linn ja Vabaduse Risti vennad", Viljandi muuseum, 2010. aasta aastaraamat, lk 111. Ohvitseride andmekogu Eestlastest kavaleride loend korp! Sakala liikmeks olnud Vabaduse Risti kavalere
Pilss

Pilss ehk nõru ehk veevagu on koht trümmi alumises osas, kuhu koguneb laeva sisemusse sattunud vesi (pilsivesi) ja kust see välja pumbatakse. Moodsates laevades on vee kogunemiseks topeltpõhja ahtriosas süvendid – pilsikaevud. Pilsipump Pilsivesi Keskkonnasõnaraamat 2004 [1] (vaadatud 02.02.2012) Mereleksikon, 1996. Eesti Entsüklopeediakirjastus.
Rôtânăh Kĭri provints

Rôtânăh Kĭri provints on 1. järgu haldusüksus Kambodžas. Piirneb põhjas Laose ja idas Vietnamiga. Provintsi põhjaosa jääb Annami mäestikku. Rôtânăh Kĭri provints on hõredalt asustatud. Elanike arv on 150 000, mis moodustab umbes 1% Kambodža rahvaarvust. Suurim linn on Ban Lŭng. Suuremad rahvad on tampuanid, džaraid, krõngid ja laved, keda nimetatakse mägikhmeerideks. Suuremad immigrantide rühmad on khmeerid ja laod. Provintsis asub Virachey rahvuspark. Provints jaguneb üheksaks ringkonnaks: Ândong Méasi ringkond Ban Lŭngi ringkond Bâr Kêvi ringkond Kon Mŭmi ringkond Lumphăti ringkond (keskus Lumphăt) Or Chŭmi ringkond Or Ya Davi ringkond Ta Vêngi ringkond Vœn Sai ringkond
Tõusulaine

Tõusulaine (inglise tidal bore, bore) on vahutava harjaga järsk laine, mis liigub koos tõusuhoovusega ülesvoolu mõnel ookeani suubuval jõel. Tõusulaine kõrgus on harilikult 1–2 m ja kiirus 3–7 m/s. Seine'i jõe tõusulainet kutsutakse nimega barre, üldiselt mascaret (maskara). Amazonase tõusulaine nimeks on pororoca. Severni, Mersey ja Trenti jõel esineb kuni 2 m kõrgune bore. Tõusulaine on ohtlik aeglastele laevadele ning eriti kai ääres seisvatele laevadele, sest järsk tõusulaine koos mitme väiksema järellainega paneb laevad liikuma, mille tulemusena nõrgalt kinnitatud kinnitusotsad annavad sageli järsult suurenenud liikumisjõule järele ja purunevad. Mereviki [1].
Môndôl Kĭri provints

Môndôl Kĭri provints on 1. järgu haldusüksus Kambodžas. Piirneb idas Vietnamiga. Môndôl Kĭri provints on pindalalt riigi suurim, kuid hõredalt asustatud. Elanike arv on 60 800. Provints jaguneb viieks ringkonnaks: Kaôh Nhêki ringkond Kêv Seima ringkond Or Reăngi ringkond Péchr Chĕnda ringkond Sên Mônoŭrômy ringkond
Lenin (1987)

Lenin (vene keeles Ленин) on nelja tekiga Dmitri Furmanov-klassi (projekt 302 teine seeria) Venemaa jõereisilaev, mis on ehitatud 1987. aastal VEB Elbewerften Boizenburg/Roßlau laevatehases Saksamaal. Laeva saksa tüübinimetus on BiFa 129M, Binnenfahrgastschiff 129 meetrit, moderniseeritud. Laev sai nime vene poliitiku, bolševike juhi Lenini auks. Kiil pandi laevale tehasenumbriga 390 VEB Elbewerften Boizenburg/Roßlau laevatehases ning laev anti Gorkis asuvale Volga Laevakompaniile (ГП Волжское объединённое речное пароходство МРФ РСФСР) üle 1987. aastal. Riigiettevõte Volga ühendatud jõelaevandus, hiljem eraettevõte OAO Volga laevandus (ОАО Волжское пароходство) ja selle tütarettevõte Vodohod on kasutanud jõelaeva Lenin kruiisidel Volgal, Moskva jõel ja Neeval. 2012. aastal kasutatakse laeva välisturistide jaoks kruiisiliinil Moskva-Peterburi. Laeva kapten (seisuga 2014) on Vladimir Andreev. Jõereisilaevade loend RRR, Alus 222701 (vene keeles) "Tehnilised andmed, Projekt 302 (veebiarhiiv)". Originaali arhiivikoopia seisuga 24. veebruar 2007. Vaadatud 24. veebruaril 2007. Projekt 302, (veebiarhiiv) - Водоизмещение и осадка (displacement) (vene keeles) Ленин, registri andmed(vene keeles) "Projekt 302, (veebiarhiiv)". Originaali arhiivikoopia seisuga 24. veebruar 2007. Vaadatud 24. veebruaril 2007. "Projektide 301 ja 302 laevade nimekiri (veebiarhiiv)". Originaali arhiivikoopia seisuga 27. veebruar 2007. Vaadatud 27. veebruaril 2007. Sõiduplaan 2012 (inglise keeles) Jõelaev Lenin, projekt 302 (vene keeles) Best Russian Cruises (inglise keeles) Lenin Vodohodi kodulehel (vene keeles) Jõelaev Lenin, projekt 302 (vene keeles) Teatmik, projekt 302 (vene keeles)
ESTER

E-kataloog ESTER on suuremaid Eesti raamatukogusid ühendav elektronkataloog, mida haldab MTÜ Eesti Raamatukoguvõrgu Konsortsium (ELNET). E-kataloogi ametlik nimi on "E-kataloog ESTER", nimi inglise keeles on "Online Catalogue ESTER". ESTER tuleneb kahest e-kataloogis kasutatavast MARC21 koodist: EST (eesti keel) ja ER (Eesti riik). Kataloogi alustati kahes regionaalses serveris, Tallinna serveri nimekujud on olnud helios.nlib.ee, ester.nlib.ee ja tallinn.ester.ee. Tartu serveri nimekujud on olnud merihobu.utlib.ee, ester.utlib.ee ja tartu.ester.ee. 2014. aasta juuli algul liideti Tartu ja Tallinna kataloogid üheks, mida saab 9. juulist 2014 kasutada aadressil www.ester.ee. Kasutuses on integreeritud raamatukogusüsteem Sierra, Sierra tarkvara arendab firma Innovative Interfaces, USA. Eesti Raamatukoguvõrgu Konsortsium on lisanud kasutajaliidesele, tarkvarasüsteemile ja andmebaasile täiendusi. URRAM ESTER-id liituvad üheks kataloogiks ERR 19.06.2014 ESTER Osalevad raamatukogud
Russ (jõelaev)

Russ (vene keeles Русь) on nelja tekiga Dmitri Furmanov-klassi (projekt 302 teine seeria) Venemaa jõereisilaev, mis on ehitatud VEB Elbewerften Boizenburg/Roßlau laevatehases Saksamaal 1987. aastal. Laeva saksa tüübinimetus on BiFa 129M, Binnenfahrgastschiff 129 meetrit, moderniseeritud. Kiil pandi laevale tehasenumbriga 389 VEB Elbewerften Boizenburg/Roßlau laevatehases ning laev anti Gorkis asuvale Volga Laevakompaniile (ГП Волжское объединённое речное пароходство МРФ РСФСР) üle 1987. aastal. Riigiettevõte Volga ühendatud jõelaevandus, hiljem eraettevõte OAO Volga laevandus (ОАО Волжское пароходство) ja selle tütarettevõte Vodohod on kasutanud jõelaeva Russ kruiisidel Volgal, Moskva jõel ja Neeval. 2012. aastal kasutatakse laeva välisturistide jaoks kruiisiliinil Moskva-Peterburi Laeva kapten (seisuga 2012) on Sergei Stepanov. Jõereisilaevade loend RRR, Alus 219752 (vene keeles) "Projekt 302". Originaali arhiivikoopia seisuga 24. veebruar 2007. Vaadatud 24. veebruaril 2007. RRR (vene keeles) Jõelaev Russ, projekt 302 (vene keeles) Русь, registri andmed(vene keeles) "Projektide 301 ja 302 laevade nimekiri". Originaali arhiivikoopia seisuga 27. veebruar 2007. Vaadatud 27. veebruaril 2007. Sõiduplaan 2012 (inglise keeles). Jõelaev Russ, projekt 302 (vene keeles) Teatmik, projekt 302 (vene keeles)
TTL

TTL võib tähendada: transistor-transistor loogika time to live, andmesides kasutatav kaitsemehhanism